पाएं अपने शहर की ताज़ा ख़बरें और फ्री ई-पेपरडाउनलोड करें
यह घरों से निकला कचरा नहीं। सरकार व प्रशासन के कई जागरूकता रथों पर भारी ग्रामीणों का कोरोना भगाने का अंधविश्वासी रथ है। जिले में महामारी बढ़ रही है ऐसे में आदिवासी बुजुर्गों के तर्क पर पहाड़ी क्षेत्र के कुछ गांवों के लोग इसे तैयार कर रात में एक गांव से दूसरे गांव पहुंचा रहे हैं।
नर्मदा तट पर यह क्रम खत्म होता है। उनका मानना है रथ नर्मदा तट पहुंचते ही बीमारी का प्रकोप खत्म हो जाएगा। मंगलवार रात जिला मुख्यालय से 15 किमी दूर ग्राम नागझिरी के बाजार चौक में ऐसे 8 से ज्यादा रथ पटके गए। सुबह लोग नींद से जागे तो दंग रह गए।
सरपंच प्रतिनिधि कैलाश कुशवाह व संजय चौधरी ने बताया इन्हें धकेलने वाले 1 रथ पंचायत भवन के सामने रख गए। सूचना के बाद गोगावां तहसीलदार राधेश्याम व जैतापुर पुलिस चौकी के एसआई दिलीप ठाकरे ने इन्हें बाहर किया। जांच कर कार्रवाई की बात भी कही।
पुलिस तक पहुंचा था मामला
रथ आगे बढ़ाने का क्रम पिछले 15 दिन से चल रहा है। कुछ दिनों पहले बड़गांव में भी सड़क किनारे इसे पटका गया। ग्रामीणों ने पुलिस चौकी पहुंचकर इसकी शिकायत की। बिस्टान के आंवली-पेनपुर क्षेत्र में भी हाल ही में रथ को लेकर विवाद की स्थिति बन चुकी है।
अंधविश्वास है यह : किसी बीमारी का प्रकोप होने पर पहाड़ी क्षेत्र के लोग यह रथ निकालते है। 20 फीट लंबी लकड़ी में टोकनी, सुपड़ी, झाडू, शिका, जूता, चप्पल, नारियल को टांगा जाता है। इसके साथ आटा-दाल, शराब व जीवित बकरा, मुर्गा भी छोड़ा जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva zho_Hant eng_Latn